Á haustmánuðum barst óvenjuleg beiðni frá Þjóðleikhúsinu , sem í senn var bæði skrýtin og of skemmtileg til að neita henni . Kvenfélagasamband Íslands var semsagt beðið um að taka þátt í leiksýningunni Engillinn sem verið var að setja á fjalirnar í Þjóðleikhúsinu . Þorvaldur gerði þá samkomulag við fjögur kvenfélög á Akureyri um að halda sinn árlega kökubasar og handverksmarkað á sýningunni , á opnun hennar og síðan á hverjum laugardegi á meðan sýningin stóð yfir . Á hverjum laugardegi urðu þá til ný verk , heimagerðar kökur , handverk og jólaskraut . Sýningin Engillinn var frumsýnd 21. desember í Kassanum og hafa kvenfélög tekið vel í þetta óvenjulega verkefni , mætt á sýningar , verið með kökubasar í hléinu og hafa haft gaman af . Ágóðinn af sölunni rennur til góðgerðamála . Áhorfendur geta keypt sér kökur og annað bakkelsi og fá góðgætið afhent að lokinni sýningu . Áhorfendur hafa tekið vel í þetta og hefur hingað til allt selst upp á hverri sýningu . Bæta má við að leikmyndin er öll úr nytjahlutum og er innblásin af verki Þorvaldar „ tapað-fundið “ sem var hluti af yfirlitssýningu hans í Listasafni Reykjavíkur árið 2004 . Safnað var í gám á endurvinnslustöð Sorpu í Ánanaustum í Reykjavík og fylltist hann á einni helgi . Á sýningum geta áhorfendur keypt það sem þeir girnast úr leikmyndinni og fengið það afhent að eftir að sýningum lýkur . Öll innkoman af þessari sölu rennur til góðgerðamála og er það hlutverk Kvenfélagasambands Íslands að ráðstafa henni . Tvö kvenfélög bíða nú spennt eftir að mæta á fjalirnar næstu helgi á næstu sýningar á Englinum 10. og 11. janúar nk . Meðfylgjandi eru myndir af þeim sýningum sem kvenfélögin hafa tekið þátt í . Kvenfélagasambandið þakkar kvenfélögunum kærlega fyrir að taka svona vel í þetta skemmtilega verkefni og þakkar Þjóðleikhúsinu fyrir samstarfið , en við vitum ekki enn hversu margar sýningarnar verða . Ef þitt kvenfélag vill taka þátt í sýningu , hafðu þá samband við Jenný á skrifstofu KÍ á This email address is being protected from spambots . You need JavaScript enabled to view it . Brynja Björk Halldórsdóttir sýnir hvernig hægt er að gera fallegar skreytingar úr því sem náttúran gefur okkur . Sagt er frá jólaskeið Guðlaugar A. Magnússonar . Frá 25. nóvember til 10. desember verða birtar greinar á hverjum degi í Fréttablaðinu . Í ár er yfirskrift 16 daga átaksins að stöðva kynbundið ofbeldi á vinnustöðum . Umræða um kynbundið obeldi á vinnustöðum er þörf í samfélaginu ef marka má fyrstu niðurstöður úr rannsókninni Áfallasögur kvenna sem birtar voru í mars á þessu ári . Þar kemur fram að ein af hverjum þremur konum hefur orðið fyrir kynferðislegri áreitni eða ofbeldi í starfi eða námi . Þar sem að einblínt er á kynbundið ofbeldi á vinnustöðum munu stéttarfélög taka þátt í átakinu í ár .